Pajuosčio aerodromas

Pajuosčio aerodromas – karinis aerodromas Lietuvoje, apie 6 km į rytus nuo Panevėžio centro, Pajuosčio kaime, Nevėžio ir Juostos santakoje, šalia buvusio Pajuosčio dvaro. Už 0,2 km į šiaurės rytus įamžinta Pajuostės miško holokausto vieta.

 Istorija 

Aerodromo įkūrimo projektas patvirtintas 1936 m. vasario mėn. Nuo 1939 m. sausio 27 d. Pajuosčio aerodrome veikė Lietuvos kariuomenės Karo aviacijos bazė, įsikūrusi šalia  Ketvirtojo Karaliaus Mindaugo pėstininkų pulko. Joje buvo dislokuota II (žvalgybos) grupės vadavietė, taip pat 6-oji ir 8-oji eskadrilės (lėktuvai ANBO-IV, ANBO-41).

SSRS okupavus Lietuvą, 1940 – 1941 m. aerodrome buvo dislokuoti sovietų 9-tasis greitųjų bombonešių pulkas (lėktuvai SB-2) ir 238-tas aviacinis naikintuvų pulkas (lėktuvai I-153 „Čaika“).

Antrojo pasaulinio karo metu, 1941 m. birželio 26 d. aerodromą užėmė Vokietijos kariuomenės daliniai. Vokietijos okupacijos metais aerodromas buvo sutvarkytas ir praplėstas. Vietoj gruntinio kilimo ir tūpimo tako buvo paklota betoninė danga. Darbus atliko karo belaisviai ir civiliai, kalinami vietos stovykloje.

Lietuvą vėl užėmus Sovietinei armijai, 1944 m. rugpjūtį Pajuosčio aerodrome dislokuota 8-toji Gatčinos minuotojų-torpeduotojų aviacijos divizija.Pajuosčio aerodromas iki 1940–1944 m. 

Po Antrojo pasaulinio karo Pajuosčio aerodrome buvo dislokuotas sovietų 128-as bombonešių aviacijos pulkas (lėktuvai IL-28), kuris vėliau reorganizuotas į 128-ąjį karinės transporto aviacijos pulką (lėktuvai AN-12, IL-76M), o 1992 m. buvo išvestas į Orenburgą.Боевой состав ВТА ВВС СССР 

1993 m. balandžio 21 d. Pajuosčio aerodrome pradėta formuoti Lietuvos kariuomenės Karinių oro pajėgų Antroji aviacijos bazė. Joje buvo dislokuotos dvi eskadrilės: naikintuvų ir transporto. 

2000 m. KOP Antroji aviacijos bazė buvo reorganizuota: transporto lėktuvai AN-26 bei mokomieji naikintuvai L-39 perduoti Pirmajai aviacijos bazei. Į Šiaulius išvyko ir transporto bei naikintuvų grandžių lakūnai. Tuo metu iš Šiaulių į KOP Antrąją aviacijos bazę buvo perkelti KOP Pirmosios aviacijos bazės sraigtasparniai ir jų įgulos.

Nuo 2004 m. spalio 1 d. Karinių oro pajėgų Pirmoji ir Antroji aviacijos bazės buvo reorganizuotos į Lietuvos kariuomenės karinių oro pajėgų Aviacijos bazę.  Aviacijos bazė atkūrus Lietuvos nepriklausomybę Sraigtasparnių eskadrilė iki 2007 m. buvo dislokuota Pajuosčio aerodrome.Lietuvos karo aviacijos 90-mečiui  

Šiuo metu aerodromas nenaudojamas pagal paskirtį, sprendžiamas tolimesnis jo likimas.  Lietuvos aeroklubo naujienlaiškis Nr. 1-2(6-7), 2010 m. Vasaris

 Incidentai 

 1972 m. gegužės 26 d. mokomojo skrydžio metu, nepasiekus desantavimo aikštelės, įvyko lėktuvo An-12 katastrofa prie Rokiškio. Žuvo 5 lakūnai.
 1990 m. vasario 1 d. aerodromo prieigose kilimo metu įvyko TSRS karinio transporto lėktuvo IL–76 katastrofa prie Panevėžio, kurioje žuvo visi 8 įgulos nariai.

 Šaltiniai 

Kategorija:Lietuvos kariniai aerodromai
Kategorija:Pajuostis